රුපියල් දහසක (1000/=) ට වඩා අඩුවෙන් සමෘද්ධි සහනාධාර ලබන සෑම පවුලකම එම දීමනාව රුපියල් දහසක් දක්වා වැඩි කිරීමට යෝජනා කර ඇති බව ආර්ථික සංවර්ධන නියෝජ්‍ය ඇමැති ලක්‍ෂ්මන් යාපා අබේවර්ධන මහතා පාර්ලිමේන්තුවේ දී ඊයේ (19) ප්‍රකාශ කෙළේය.මාසිකව රුපියල් දහසකට අඩු සමෘද්ධි සහනාධාරය ලබන පවුල් සංඛ්‍යාව 1,564809 ක් බව ද ඇමැතිවරයා පැවසීය.2011 වසරේ දී සමෘද්ධි සහනාධාරය සඳහා රුපියල් මිලියන 9300 ක් වෙන් කළ බවත් ඇමැතිවරයා කීය.ඇමැතිවරයා එසේ පැවැසුවේ වාචික පිළිතුරු අපේක්‍ෂාවෙන් කුරුණෑගල දිස්ත්‍රික් මන්ත්‍රී දයාසිරි ජයසේකර මහතා (එ.ජා.ප) අසන ලද ප්‍රශ්නයකට පිළිතුරු වශයෙනි.මහින්ද චින්තනය වසර (10) දහයක් පුරා ක්‍රියාත්මක වන අතර දැනට අඩු ආදායම් ලබන පවුල් සඳහා පමණක් සමෘද්ධි සහනාධාරය ලබා දෙන බවත් ඇමැතිවරයා කීවේය..